ചിത്രത്തിൻറെ അവസാന ഒറ്റ സീനിൽ ഉണ്ണിമുകുന്ദൻ എത്തുന്നുണ്ട് ഒറ്റ ഡയലോഗ് പറഞ്ഞു പോകുന്നു. ഈ സിനിമ കണ്ടു ഇറങ്ങിയപ്പോൾ എൻറെ മനസ്സിലേക്ക് എത്തിയത് നമ്മളുടെ നാട്ടിൽ പ്രചാരത്തിലുള്ള പഴയ ഒരു ചൊല്ലാണ്. അനിയത്തിയെ കാണിച്ചു ചേച്ചിയെ വിവാഹം നടത്തുക എന്നത്: മമ്മൂട്ടിയെയും, പൃഥ്വിരാജിനെയും, ഒക്കെ കാണിച്ച് പ്രേക്ഷകരെ തീയറ്ററിലേക്ക് ആകർഷിക്കുമ്പോൾ, അവരുടെ മതിയായ സാന്നിധ്യവും ശ്രദ്ധേയമായ അഭിനയമുഹൂർത്തവും, തീർച്ചയായും പ്രേക്ഷകർ പ്രതീക്ഷിക്കും, പക്ഷേ, അക്കാര്യത്തിൽ പതിനെട്ടാംപടി നമ്മളെ നിരാശപ്പെടുത്തി ഇരിക്കുകയാണ്. അഹാന കൃഷ്ണ ആണ് ചിത്രത്തിലെ നായിക. സുരാജ് വെഞ്ഞാറന്മൂട്, മനോജ് കെ ജയൻ, ലാലു അലക്സ്,  പാർവതി, പ്രിയാമണി,സാനിയ ഇയ്യപ്പൻ, തുടങ്ങിയവരൊക്കെ ചിത്രത്തിൽ അഭിനയിച്ചിട്ടുണ്ട്. നൂറോളം പുതുമുഖങ്ങൾ ഈ സിനിമയിൽ അഭിനയിച്ചിട്ടുണ്ട് എന്നാണ് റിപ്പോർട്ട്. സുധീപ് വേളമോൻറെ  ചായാഗ്രഹണം ശ്രദ്ധേയമാണ്. ഏ എച്ച് കാശിഫ് ആണ് പതിനെട്ടാം പടിക്ക് സംഗീതം പകർന്നിരിക്കുന്നത്. ത്രീ ഔട്ട് ഓഫ് ഫൈവ് ആണ് ഞാൻ ഈ ചിത്രത്തിന് നൽകുന്ന റേറ്റിംഗ്. ആദ്യം പറഞ്ഞതുപോലെ മമ്മൂട്ടിയും പൃഥ്വിരാജും ആര്യയും ഉണ്ണിമുകുന്ദനും അഭിനയിച്ചിരിക്കുന്ന ചിത്രമെന്ന നിലയിൽ,  ഒരു വട്ടം തിയേറ്ററിൽ പോയി കാണാവുന്ന ഒരു സിനിമയാണ് ഇത്.